03/Sv. 26 Službeni list Europske unije 255 32007R1299 L 289/4 SLUŽBENI LIST EUROPSKE UNIJE 7.11.2007. UREDBA KOMISIJE (EZ) br. 1299/2007 od 6. studenoga 2007. o priznavanju proizvođačkih grupa za hmelj (Kodificirana verzija) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1952/2005 od 23. studenoga 2005. o zajedničkoj organizaciji tržišta hmelja i o stavljanju izvan snage uredbi (EEZ) br. 1696/71, (EEZ) br. 1037/72, (EEZ) br.879/73 i (EEZ) br.1981/82(!), a posebno njezin članak 17., budući da: (1) — Uredba Komisije (EEZ) br. 1351/72 od 28. lipnja 1972. o priznavanju proizvođačkih grupa za hmelj (?) nekoliko je puta znatno izmijenjena (?). Radi jasnoće i racionalnosti, navedenu je Uredbu potrebno kodificirati. (2) _ Uvjeti utvrđeni u članku 7. stavku 2. Uredbe (EZ) br. 1952/2005 za priznavanje proizvođačkih grupa za hmelj uključuju posebno primjenu zajedničkih pravila za proizvodnju i stavljanje na tržište u prvoj fazi plasmana, kao i dokaz o gospodarski održivoj djelatnosti. Ti se uvjeti moraju navesti. (3) — Kako bi se osigurala ujednačenost upravnog postupka, potrebno je utvrditi detaljna pravila za podnošenje zahtjeva, odobrenje i povlačenje priznavanja. (4) = S ciljem informiranja država članica i zainteresiranih stra- naka, potrebno je na početku svake kalendarske godine objaviti popis grupa koje su bile priznate tijekom pret- hodne kalendarske godine, kao i popis onih grupa za koje je priznavanje povučeno. (5) — Mjere predviđene ovom Uredbom u skladu su s mišlje- njem Upravljačkog odbora za hmelj, () SL L314, 30.11.2005., str. 1. kako je ispravljeno u SL L 317, 3.12.2005., str. 29. () SL L 148, 30.6.1972., str. 13. Uredba kako je zadnje izmijenjena Uredbom (EEZ) br. 3858/87 (SL L 363, 23.12.1987., str. 27.). (*) Vidjeti Prilog [I. DONIJELA JE OVU UREDBU: Članak 1. 1. — Zajednička pravila iz članka 7. stavka 2. točaka (b) i (c) Uredbe (EZ) br. 1952/2005 utvrđuju se u pisanom obliku. Ona sadrže barem: (a) u pogledu proizvodnje: i. odredbe koje se odnose na korištenje jedne ili više odre- đenih sorti pri obnovi ili stvaranju novih nasada; ii. odredbe koje se odnose na poštovanje određenih metoda uzgoja i zaštite bilja; iii. odredbe koje se odnose na žetvu, sušenje i, kada je to primjereno, pripremu za stavljanje na tržište; (b) u pogledu stavljanja na tržište, posebno u vezi s koncen- tracijom i uvjetima ponude: i. opće odredbe koje uređuju prodaju putem grupe; ii. odredbe koje se odnose na količine koje proizvođači smiju sami prodavati te pravila koja uređuju takvu prodaju. 2. — ,Prva faza komercijalizacije" znači da prodaju hmelja vrši sam proizvođač ili, u slučaju proizvođačke grupe, da njezini članovi prodaju hmelj za veleprodaju ili korisničkoj industriji. Članak 2. 1. _ Da bi bila priznata, proizvođačka grupa mora obuhvaćati površinu od barem 60 hektara i barem sedam proizvođača. U slučaju Grčke, najmanji broj hektara smanjen je na 30.